Otabek Sultonbekov Toshkent viloyati hokimining yoshlar siyosati, ijtimoiy rivojlantirish va ma’naviy-ma’rifiy ishlar bo‘yicha o‘rinbosari lavozimiga tayinlandi. Foto: Toshkent viloyati hokimligi Viloyat hokimligi xabariga ko‘ra, Otabek Sultonbekov 1986 yilda Quyi Chirchiq tumanida tug‘ilgan. Ma’lumoti – oliy. 2013 yilda Mirzo Ulug‘bek nomidagi O‘zbekiston Milliy universitetini tamomlagan. U lavozimga tayinlangunga qadar Quyi Chirchiq tumani hokimining yoshlar siyosati, ijtimoiy rivojlantirish va ma’naviy ma’rifiy ishlar bo‘yicha o‘rinbosari lavozimida ishlab kelayotgan edi. Bu lavozimda u 2021 yil fevralidan buyon ishlab kelgan Zuhra Mirg‘oziyeva o‘rnini egalladi.